Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
19 ม.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง 8.43 จุด (-0.46%) ปิดภาคเช้าที่ 1,810.89 จุด ด้วยมูลค่าการซื้อขาย 41,488.8 ล้านบาท
Most Positive Impact : DTAC (+0.71 จุด), IVL (+0.39 จุด), ADVANC (+0.30 จุด)
Most Negative Impact: KBANK (-1.91 จุด), SCB (-1.52 จุด), BAY (-0.92 จุด)
แนวโน้มตลาดบ่าย
SET Index เช้านี้โดนกลุ่มธนาคารฯฉุดลงมาอย่างแรงกว่า 5 จุด (กลุ่มธนาคารปรับลง 1.94%) รองลงมาเป็นกลุ่มพลังงานถ่วงดัชนี 1.6 จุด (พลังงานลบ 0.39%)
มองกลุ่มธนาคารลงรับกับผลประกอบการที่น่าผิดหวังมาเยอะมากพอสมควรแล้ว เป็นโอกาสในการเข้าเก็บสะสมอีกครั้ง สถิติ 20 ไตรมาสย้อนหลัง กลุ่มธนาคารฯมักจะปรับลดลงในช่วงการประกาศงบ 2 สัปดาห์แรกหลังสิ้นไตรมาส ก่อนที่จะมีการฟื้นตัวในอีก 2 สัปดาห์ถัดไปเกือบทุกครั้ง
KS Research แนะให้สลับการลงทุนจาก SCB มาเพิ่มน้ำหนักการลงทุนใน BBL และ TISCO ที่สินเชื่อมีคุณภาพดีที่สุดในกลุ่ม ซึ่งช่วยลดความกังวลเกี่ยวกับภาระในการตั้งสำรองลง ขณะที่ในปี 2561 KS Research คาด BBL และ TISCO กำไรจะเติบโตสูงเกิน 12% และ 20% ถือว่าโดดเด่นเกือบที่สุดในกลุ่ม โดย BBL มีราคาเป้าหมายที่ 230 บาท ส่วน TISCO 105 บาท
ส่วนการขายทำกำไรของกลุ่มพลังงานหลักๆมาจาก Short ผ่านการทำ Block Trade ซึ่งมีโอกาสที่จะเกิดการ Cover Short พลังงานจะดีดกลับขึ้นมาเร็ว เลือก PTTEP BCP น่าสนใจสุด
การเจรจางบประมาณและเพดานหนี้ของสหรัฐ แม้จะยังไม่มีข้อสรุปแต่ล่าสุดสภาผู้แทนราษฎรของสหรัฐได้ลงมติเห็นชอบร่างกฎหมายงบประมาณชั่วคราวไปจนถึง 16 ก.พ.61 (อยู่ในระหว่างรอวุฒิสภาฯลงมติ)ซึ่งจะทำให้หน่วยงานราชการของสหรัฐสามารถดำเนินการต่อได้ คาดว่าตลาดจะผ่อนคลายต่อประเด็น Government Shutdown และตลาดหุ้นสหรัฐคืนนี้จะดีดตัวรับกับข่าวดังกล่าว
หุ้นแนะนำ PTTEP BCP BBL
Alternative Trading:
SET50 Futures : S50H18 รอ Long ที่ 1,169 จุด เพื่อทำกำไรที่ 1,190 จุด และตั้งจุดตัดขาดทุนที่ 1,165 จุด